เคยจะมาลองครั้งนึงปรากฏว่าพนักงานบอกรอคิวประมาณชมครึ่ง...โห...ครั้งนั้นถึงกับต้องเดินหันหลังกลับเพราะเวลารอนานมาก อย่างไรก็ตามเหมือนมันมีอะไรติดอยู่ในใจให้ได้กลับมาลองอีกครั้งจนได้

ที่ตั้งของร้านน่าจะมาจากบ่อดินลูกรัง ตอนที่เจ้าของมาทำที่ดินน่าจะถูกอย่างมากเพราะดูแล้วไม่น่าเอาไปทำประโยชน์อะไรได้ นี่คือตัวอย่างของคนที่รวยด้วยไอเดียจริงๆ จากบ่อดินปั้นให้เป็นทองได้ นับถือและยินดีในความสำเร็จ ผมขับรถมาจากตัวเมืองราชบุรีตาม gps มาได้ 2 ทาง ทางนึงวิ่งเลียบคลองชลประทาน ส่วนอีกทางเลี้ยวเข้าถนนย่อยตรงทางโค้ง (ตรงนี้ค่อนข้างอันตรายต้องดูรถให้ดี) เมื่อวิ่งเข้าไปพลันคิดว่าร้านไกลขนาดนี้สามารถดึงคนมาได้ขนาดนี้ถือว่าจี้ดมาก ขับเข้าไปถึงร้านมีรถจอดเพรียบ นึกในใจว่าขอให้มีโต๊ะนั่งเถอะเพราะขี้เกียจไปหากินที่อื่นละ กว่าจะมาถึง ปรากฏว่าได้ที่นั่งตรงที่เทียบโป๊ะพอดี

บรรยากาศช่วงที่มาถึงประมาณ 17:30 น กำลังดี ลมกำลังพัดเย็นไม่ร้อน แดดล่มลมตก คนเริ่มทะยอยมา บ่อดินลูกรังอุ้มน้ำไว้ขนาดทะเลสาบย่อมๆ สร้างอารมณ์พักผ่อนได้ดี ผมสั่งอาหารเสร็จก็เดินถ่ายรูปผ่านสะพานที่ทำเป็นทุ่นๆเป็นท่อนๆ จะเห็นแ้ายเขียนตลอดว่าให้ระวังสะพาน เพราะตอนเดินระหว่างช่วงต่ออาจกระดกได้ มุมหลายมุมน่าถ่ายรูป น่าจะถูกใจสาย fb หรือ instagram อย่างแน่นอน อย่างไรก็ตามเด็กเล็กควรอยู่ในการดูแลของพ่อแม่อย่างใกล้ชิด เพราะพลาดพลั้งสามารถกลิ้งตกน้ำได้ อันตรายถึงชีวิตนะครับอย่าประมาท ขากลับผมลองนั่งโป๊ะให้ลากกลับมาที่โต๊ะผมพอดี 

อาหารรสชาดพอสมควรถือว่าอร่อยไม่แพ้ใคร แต่ราคาต้องระมัดระวังนิด เพราะค่อนข้างสูง แต่แลกกับบรรยากาศก็ต้องให้เค้านะครับ มาเที่ยวนี้เพิ่งสังเกตเห็นว่ามีโรงแรมให้พักด้วย ถามราคาถือว่าได้ราคาดีมากประมาณ 2,200-2,800 ห้องฝั่งทะเลสาบ จัดว่าอินเลย่าเป็นแหล่งท่องเที่ยวนึงในราชบุรีที่ไม่น่าพลาดด้วยประการทั้งปวง